b'\n_START_ARTICLE_\nLytiniai bioritmai\n_START_SECTION_\nHormoninis ciklas\n_START_PARAGRAPH_\nTai did\xc5\xbeiausi\xc4\x85 \xc4\xaftak\xc4\x85 lytiniam aktyvumui turintis ciklas. Nuo hormon\xc5\xb3 (estrogen\xc5\xb3 ir progesterono koncentracijos kaitos) priklauso moters ciklas, pas vyrus yra 20\xe2\x80\x9322 par\xc5\xb3 trukm\xc4\x97s testosterono (hormono, skatinan\xc4\x8dio lytin\xc4\xaf aktyvum\xc4\x85) gamybos ciklas. Moter\xc5\xb3 lytinis potraukis \xc5\xbeymiai sustipr\xc4\x97ja ciklo viduryje ir kelios dienos iki m\xc4\x97nesini\xc5\xb3, o susilpn\xc4\x97ja kelios dienos po j\xc5\xb3.\n_START_SECTION_\nParos ciklas\n_START_PARAGRAPH_\nParos cikl\xc4\x85 reguliuoja androgen\xc5\xb3 koncentracijos ritmas: ryte j\xc5\xb3 b\xc5\xabna daugiausia, vakare \xe2\x80\x93 ma\xc5\xbeiausia (skirtumas apie 30 proc.). Dar trumpesniu ritmu pasi\xc5\xbeymi gonadotropinas: moterims 3\xe2\x80\x935 valandos, vyrams \xe2\x80\x93 vos 11 minu\xc4\x8di\xc5\xb3.\n_START_SECTION_\nSezoninis ciklas\n_START_PARAGRAPH_\nPavasar\xc4\xaf ir ankstyv\xc4\x85 vasar\xc4\x85 tiek tarp vyr\xc5\xb3, tiek ir tarp moter\xc5\xb3 stebimas lytinio aktyvumo suintensyv\xc4\x97jimas, o prasid\xc4\x97jus vasaros kar\xc5\xa1\xc4\x8diams ir \xc5\xbeiemos \xc5\xa1al\xc4\x8diams lytinis potraukis susilpn\xc4\x97ja._NEWLINE_Apskritai, lytinis aktyvumas priklauso nuo to, kiek sutampa trumpalaikiai, paros, m\xc4\x97nesio ar met\xc5\xb3 laik\xc5\xb3 ciklai, taip pat ir nuo kit\xc5\xb3, su bioritmais nesusijusi\xc5\xb3 veiksni\xc5\xb3 (i\xc5\xa1orini\xc5\xb3 aplinkybi\xc5\xb3, nuotaikos, savijautos, santyki\xc5\xb3 ir kt).'